
REPUBLIKA HRVATSKA
Općinski sud u Požegi [image: ]
Svetog Florijana 2 
34000 Požega 
	
Poslovni broj: Pp Ikp-568/2024-10  

R E P U B L I K A   H R V A T S K A

RJEŠENJE

Općinski sud u Požegi po sucu Jaroslavu Mahačeku a na prijedlog Više sudske savjetnice Irene Papoušek, uz sudjelovanje referenta za izvršenje kazni Rade Vinković, u postupku izvršenja prekršajnopravnih sankcija izrečenih osuđenoj pravnoj osobi   DB GRADNJA j.d.o.o. za građenje i usluge u graditeljstvu, OIB 78976989288 zbog prekršaja iz članka 93. stavka 2., članka 3. Zakona o radu. dana 29. rujna 2026.   godine
riješio je


I    Na temelju članka 152. stavka 9. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22 i 86/26  ) obustavlja se prekršajni postupak protiv osuđene pravne osobe    DB GRADNJA j.d.o.o. za građenje i usluge u graditeljstvu, OIB 78976989288,  sjedište  Požega, Cernička 21.,,  zbog prekršaja iz  članka 93. stavka 2., članka 3.  Zakona o radu.  
 
 II   Na  temelju članka 140. stavka 2. Prekršajnog zakona troškovi prekršajnog postupka u odnosu na gore navedenu osuđenu pravnu osobu padaju na teret proračunskih sredstava ovog suda.


Obrazloženje

1.    Pravomoćnom odlukom o prekršaju Općinskog suda u Požegi, poslovni broj Pp-558/2023-2 donesena 29.07.2024.  godine  osuđenoj pravnoj osobi  DB GRADNJA j.d.o.o. za građenje i usluge u graditeljstvu  izrečena je novčana kazna u iznosu od  600,00  (šesto)  eura i troškovi postupka u iznosu od 15  eura (petnaest) eura .

2.   Na temelju izvršenog uvida u izvadak iz sudskog registra Trgovačkog suda u Osijeku, Stalna služba Slavonski Brod  za osuđenu pravnu osobu utvrđeno je da je ista brisana dana  27.02.2025. godine, rješenjem Trgovačkog suda u Osijeku, Stalna služba Slavonski Brod  broj Tt-24/9517-2. i time je utvrđena činjenica prestanka  postojanja osuđene pravne osobe. 

3.    Slijedom navedenog na temelju članka 155. stavka 1. Prekršajnog zakona obustavlja se daljnji postupak izvršenja, a dostava rješenja će se izvršiti putem oglasne ploče suda.

U Požegi, 29. rujna 2026.
	Sudski referent
za izvršenje kazni
	
	Sudac

	Rada Vinković v.r.
	
	Jaroslav Mahaček v.r.



Uputa o pravnom lijeku:
Protiv ovog rješenja dopuštena je žalba u roku od 3 (tri) dana od dana dostave. Žalba se podnosi  Općinskom sudu u Požegi u dva primjerka, a o žalbi odlučuje Visoki prekršajni sud Republike Hrvatske.


Dostaviti:
1. Osuđenoj pravnoj osobi putem oglasne ploče ovog suda 
2. spis




                                                        Za točnost otpravka-ovlašteni službenik
                                       Angela Anđa Marković
image1.png




